פירוש נוסף ערך זה עוסק בשחקן, מחזאי, ומשורר ישראלי. אם התכוונתם לקצין בחיל הים הישראלי, ראו מנחם לוי (קצין).

**מנחם לוי** (נולד ב-כ"א בתשרי ה'תשט"ו, 18 באוקטובר 1955) הוא שחקן, מחזאי, ומשורר ישראלי. מקים, מפיק ומחזאי תיאטרון האודיו אבות האומה.

נשוי ואב לשמונה, מתגורר בנריה.

ביוגרפיה
--------

נולד וגדל בחיפה כבן בכור להורים שעלו מפולין ב-1936. אביו בנה מפעל לציוד בניין במפרץ חיפה. על ילדותו סיפר: 

> 
> גדלתי בחיפה של פועלים, מלאה חביבות ונעימות... חיפה שהייתה מלאה אהבת אדם, ואנשי עמל. החבורות סביבנו היו חבורות אנשי השמאל שבתוכם צמחה התנועה הקיצונית "מצפן". הייתי נער יחף, מגודל שיער. נמשכתי לשירה, ובגיל 16, בתחנת אוטובוס בחיפה, כתבתי את השיר הראשון שלי: "השלמות אינה ניתנת בך, אלא אם כן היית נוהג עצמך ללא עימות בין הפנים והחוץ"... באותו יום התחיל אצלי החיפוש אחר השלמות. זה היה תהליך של חיפוש פנימי. הרגשתי שהשלמות נמצאת בספרות ובשירה של תרבות המערב. נהגתי להתנזר מחברת בני אדם. העדפתי את נוכחותם של ספרים. ניטשה, אפלטון, וספרי הסופר הגרמני הרמן הסה הנעימו את חברתי. סגדתי לתרבות המערב וחשבתי ששם אמצא את השלמות. באותם ימים התחיל הטרנד של הביטלס וילדי הפרחים. הפכתי לנער פרחים סוגד לאינדיבידואל, ושונא את העדריות, ההמוניות, והשפלות החברתית"
> 
> 
> 
> — ראיון שנתן לשושי גרינפלד, רואים את הקולות, עיתון "ארץ בנימין", ינואר 2010
> 

מנחם לוי, 2005
למד בקריית החינוך אורט קריית ביאליק. למד משחק במשך שנתיים אצל אילן דר בבית רוטשילד בחיפה. בלימודי התיאטרון פגש פרופסור אמריקאי שעלה ארצה ולימד אוונגרד. שיחק בתיאטרון אוונגרד, ורבים מהטקסטים כתב בעצמו. לאחר מכן התגייס ושירת בצה"ל. לאחר סיום שירותו הצבאי, נסע לאירופה על מנת ללמוד תיאטרון באקדמיה המלכותית לאמנות הדרמה, והוא לקח איתו תנ"ך וספרי פילוסופיה של סרן קירקגור. לפני ההגעה לאנגליה הסתובב בגרמניה, יוון והולנד ובמהלך טיולו החל תהליך של חיפוש עצמי והתקרבות ליהדות בעקבות מפגשים עם אנשים שונים וקריאה בתנ"ך. בעקבות כך חזר לישראל ולמד פילוסופיה ותיאטרון באוניברסיטה העברית בירושלים. במהלך לימודיו החל לשמוע שיעורים בישיבת אור שמח ומכון מאיר, החל תהליך של חזרה בתשובה ולמד בישיבת מרכז הרב במשך כ-17 שנים: החל מפסח ה'תשל"ט עד ה'תשנ"ז. הוא בעל תואר שני ותעודת הוראה במקצועות היהדות (תנ"ך, תלמוד ומחשבת ישראל).

בין השנים 1998–2001 למד במגמת התיאטרון של השחקן שולי רנד ובמגמת תסריטאות במעלה - בית הספר לטלוויזיה לקולנוע ולאמנויות.

בשנת ה'תשס"ד, במסגרת תחרות פרסים בנושא "עיבוד דרמטי לאגדות ישראל", קיבל פרס ממחלקת התרבות של מפעל הפיס עבור כתיבת המחזה "הונא – הטרגדיה של בן ראש הגולה מבבל".

בשנת ה'תשע"ד זכה במקום הראשון בתחרות הסיפור הקצר שערכו המתנ"ס והספרייה האזורית מטה בנימין.

עסק שנים רבות בחינוך ובלימוד מקצועות היהדות והדרמה במסגרת בתי ספר.

#### בתיאטרון

בזירה הבין-תחומית: ב-2002 שיחק במופע "מאמרות" שביים אבי אשרף.

בתיאטרון תאיר: ב-2000 כתב את ההצגה "בדרך למעלה" שביים גלעד אלפסי. ב-2002 כתב את ההצגה "אמצע השמיים" שביים גלעד אלפסי. ב-2003 עלה המחזה "הקושאן" שכתב מנחם לוי וביים דביר שרייבר. ב-2004 שיחק בהצגה "מגדל בבל" שכתב וביים גלעד אלפסי. ב-2006 עלה המחזה "לחם של אמונה" שכתב לוי.

### תיאטרון אודיו אבות האומה

בשנת 1997 הקים לוי תיאטרון אודיו בשם "אבות האומה" המפיק מחזות אודיו העוסקים בדמויות מן ההיסטוריה היהודית. הרעיון להקמת התיאטרון נולד מתוך הצורך להיפגש עם "שבעת הרועים": אברהם, יצחק, יעקב, יוסף, משה, אהרון ודוד שבנו בעם ישראל קומות רוחניות, וכל אחד הוסיף נדבך נוסף בתכונות הנפש שהושרשו בבנים. 

התפיסה שהביאה להקמת התיאטרון היא שבתסכיתים יש יתרון אמנותי ופוטנציאל רב להתפתחות הדמיון. כמו כן עבודת השחקן על הדמות מתבטאת רק באמצעות הקול ולכן נדרש דיוק והבאת רגש רב.

פעילות התיאטרון זכתה להסכמות ועידוד של הרב אברהם אלקנה כהנא שפירא שכתב שהמחזות בהפקת התיאטרון "מחדירים אהבת תורה ויראת שמיים", ושל הרב שלמה אבינר שכתב שהם "ערוכים מתוך נאמנות למדרשי חז"ל, מלאים ביראת שמיים בצירוף כישרון אמנותי גדול".

לוי הוא מחזאי הבית של התיאטרון, ובמאי הבית האחראי על בימוי קולות השחקנים הוא יואל פריימן (דרורי).

#### שבעה רועים

סדרת מחזות האודיו "שבעה רועים", מציגה בצורה חיה ומלמדת את סיפור חייהם ופועלם של אבות האומה. הסדרה מתמקדת בשלבי הילדות וההתבגרות של כל אחד מהשבעה שבהם מתפתחת ומתעצבת אישיותו המיוחדת. ההתוודעות לדמות וכתיבת המחזה נעשים מתוך עיון במדרשי חז"ל ופרשני המקרא שהלכו בדרכם. 

הסדרה החלה כתסכית רדיו שבועי בערוץ 7, ולאור ההצלחה נבנתה סדרת מחזות אשר מבוססת על פרשיות השבוע, פרשני התנ"ך, ומדרשי חז"ל.

תיאטרון אודיו אבות האומה

| אברהם אבינו |
| --- |
|  |
| 

|  |  |  |  |
| --- | --- | --- | --- |
| **יצא לאור** | **סוגה** | **אורך** | **מפיקים** |
| 1997 | תסכית | 128 דקות | יוסי אריאל |

 |
| 

| שירים |
| --- |
| 1. מערכה א': הולדת אברהם
2. מערכה ב': אברהם ונמרוד
3. מערכה ג': אל ארץ לא נודעת
 |

 |

* יוצרים: כתיבה - מנחם לוי, בימוי קולות: יואל פריימן (דרורי), מוזיקה מקורית - אבי בר איתן, הקלטה ועיבוד דיגיטלי: מיכה בלום, אולפני גלמ"ב, הפקה - יוסי אריאל, עריכה סופית - מ. ל. הפקות
* שחקנים: נמרוד - יואל פריימן (דרורי), יוסי אריאל, מנחם לוי, אודליה ברט, יעקב צורישדי ועוד.

| יצחק אבינו |
| --- |
|  |
| 

|  |  |  |  |
| --- | --- | --- | --- |
| **יצא לאור** | **סוגה** | **אורך** | **מפיקים** |
| 2000 | תסכית | 120 דקות | מ.ל הפקות |

 |
| 

| שירים |
| --- |
| 1. מערכה א': המשתה הגדול
2. מערכה ב': צחוקה של שרה
3. מערכה ג': הגירוש
 |

 |

* יוצרים: כתיבה ובימוי קולות - מנחם לוי, מוזיקה מקורית - אבי בר איתן, הקלטה ועיבוד דיגיטלי - מיכה בלום, אולפני גלמ"ב, עריכה סופית והפקה - מ.ל. הפקות
* שחקנים: יוסי אופיר, אהרל'ה ברנשטיין, אהד טהרלב, איתם טהרלב, אייל ניידורף, ישי מאיר, מנחם לוי, טלי נאמן, מירב אברמוביץ, לאה ארנרייך

תיאטרון אודיו אבות האומה

| יעקב אבינו |
| --- |
|  |
| 

|  |  |  |  |
| --- | --- | --- | --- |
| **יצא לאור** | **סוגה** | **אורך** | **מפיקים** |
| 2003 | תסכית | 120 דקות | מ.ל. הפקות |

 |
| 

| שירים |
| --- |
| 1. מערכה א': אחיזת עקב
2. מערכה ב': יצחק בגרר
3. מערכה ג': ברכת הארץ
 |

 |

* יוצרים: כתיבה - מנחם לוי, בימוי קולות - יואל פריימן (דרורי), מוזיקה מקורית - אבי בר איתן, הקלטה ועיבוד דיגיטלי - אבי בר איתן, עריכה סופית והפקה - מ.ל. הפקות
* שחקנים: יוסי אופיר, יואל פריימן (דרורי), עירית שלג-נריה, יוסי אריאל, אביתר לזר, מנחם לוי, אייל ניידורף, אסף ליפמן, רזיאל אליהו לוי

הקלטת המחזה "יוסף הצדיק"

| יוסף הצדיק |
| --- |
|  |
| 

|  |  |  |  |
| --- | --- | --- | --- |
| **יצא לאור** | **סוגה** | **אורך** | **מפיקים** |
| 2013 | תסכית | 130 דקות | תיאטרון אודיו אבות האומה |

 |
| 

| שירים |
| --- |
| 1. מערכה א':
2. מערכה ב': פגישה בארמון
3. מערכה ג':
 |

 |

* יוצרים: כתיבה - מנחם לוי, בימוי קולות - יואל פריימן (דרורי), מוזיקה מקורית ועיבוד מוזיקלי - אבי בר איתן, הקלטה - אולפני סך-הקול, הפקה - תיאטרון אודיו אבות האומה
* שחקנים: מנחם לוי, יואל פריימן (דרורי), דוד אריאל, יוסי אופיר, אודליה ברט, גילי ישראלי, יאיר להמן, עידו לוינגר, אסף ליפמן, עופר מימראן, חיים מרציאנו, אייל ניידורף, עמיחי עזר, דביר שרייבר

הקלטת מחזה אודיו אהרן ומשה תיאטרון אודיו אבות האומה

| אהרן ומשה |
| --- |
|  |
| 

|  |  |  |  |  |
| --- | --- | --- | --- | --- |
| **יצא לאור** | **הוקלט** | **סוגה** | **אורך** | **מפיקים** |
| 2023 | 2023 | תסכית | 184 דקות | תיאטרון אודיו אבות האומה |

 |
| 

| שירים |
| --- |
|  |

 |

* יוצרים: כתיבה - מנחם לוי, בימוי קולות - יואל פריימן (דרורי), מוזיקה מקורית ועיבוד מוזיקלי - אבי בר איתן, לחנים וביצוע שירים - מרדכי יצהר בוימל, הקלטה - אולפני סך-הקול, הפקה - תיאטרון אודיו אבות האומה
* שחקנים: מנחם לוי, יואל פריימן (דרורי), דוד אריאל, יוסי אריאל, יוסי אופיר, בצלאל בורוכוב, רחל ורבוב, רועי כהן, יאיר להמן, עידו לוינגר, רחל מימון שוורץ, עופר מימראן, אייל ניידורף, עמיחי עזר, דביר שרייבר

#### הפקות נוספות

ב-2009 יצא המחזה "השטר", המתאר את הויכוח על ארץ ישראל שערך גביהא בן פסיסא (חכם יהודי מתקופת בית המקדש השני, בזמנו של שמעון הצדיק) כנציג היהודים, עם בני אפריקה ועם בני ישמעאל, לפני המלך אלכסנדר מוקדון.

#### השטר

| השטר |
| --- |
|  |
| 

|  |  |  |  |
| --- | --- | --- | --- |
| **יצא לאור** | **סוגה** | **אורך** | **מפיקים** |
| 2009 | תסכית | 70 דקות | יוסי אריאל |

 |
| 

| שירים |
| --- |
| 1. מערכה א': המלך במקדש
2. מערכה ב': מזימת קידר הישמעאלי
3. מערכה ג': המשפט
 |

 |

* יוצרים: כתיבה - מנחם לוי, בימוי קולות - יואל פריימן (דרורי), מוזיקה ומאסטרינג - אבי בר איתן, הקלטה - אולפני א.ב. יפה
* שחקנים: יוסי אופיר, עידו לוינגר, אסף ליפמן, חנניה בן שבת, יואל פריימן (דרורי), מנחם לוי

#### ויקר מקרה

ב-2016 יצא המחזה "ויקר מקרה", עיבוד למגילת רות. לאחר יותר מעשר שנים חוזרת נעמי אל אחוזת המשפחה שבבית לחם. את הכאב על אובדן בעלה ושני בניה היא משאירה מאחור, במואב. כעת היא מבקשת להבין את דרכי ההנהגה של בורא העולם: במה טעו בני המשפחה ביציאתם מהארץ בזמן הרעב? מלווה ברות, כלתה המואבייה, הולכת ומתבהרת התמונה. בעזרת אישיותה המיוחדת של רות, מתחולל בנפשה של נעמי השינוי. המפגש עם דרך ההנהגה של בועז, בן דודה, גם הוא מחולל את השינוי. ואילו רות, היא נדרשת למצוא את הדרך, כדי להוליד, מתוך התכונות המואביות שבנפשה, את מלכות בית דוד.

| ויקר מקרה |
| --- |
|  |
| 

|  |  |  |
| --- | --- | --- |
| **יצא לאור** | **סוגה** | **מפיקים** |
| 2016 | תסכית | מ.ל הפקות |

 |
| 

| שירים |
| --- |
|  |

 |

* יוצרים: כתיבה - מנחם לוי, בימוי קולות - יואל פריימן (דרורי), מוזיקה מקורית ועיבוד מוזיקלי - אבי בר איתן, הקלטה - אולפני סך הקול
* שחקנים: מנחם לוי, יואל פריימן (דרורי), נועה אריאל, מירי דנצינגר, רחל מימון-שוורץ, אפרת שמעוני טוטיאן, דוד אריאל, יוסי אופיר, עופר מימראן, עידו לוינגר, גולן כהן

קישורים חיצוניים
----------------

ויקישיתוף מדיה וקבצים בנושא **תיאטרון אודיו אבות האומה** בוויקישיתוף
* מנחם לוי, ברשת החברתית LinkedIn
* מנחם לוי, סרטונים בערוץ היוטיוב
* שושי גרינפלד, רואים את הקולות, עיתון "ארץ בנימין", ינואר 2010
* מנחם לוי (1955-), דף שער בספרייה הלאומית

### תיאטרון אודיו אבות האומה

* האתר של תיאטרון אודיו אבות האומה
* סרטונים בערוץ של תיאטרון אודיו אבות האומה, באתר יוטיוב
* דף הפייסבוק של תיאטרון אודיו אבות האומה
* אמציה האיתן, קריאה אל הדמיון, באתר ערוץ 7, 16 במרץ 2006
* אמציה האיתן, קול ישראל, באתר ערוץ 7, 12 בנובמבר 2009
* הקול קול יוסף, באתר ערוץ 7, 12 ביולי 2013
* שומעים את הקולות, באתר ערוץ 7, 25 במאי 2016
* השיבה לארץ יהודה - מנחם לוי, אבי בר-איתן, סרטון באתר יוטיוב

הערות שוליים
------------

1. ↑  אלישבע אביטל, הזוכים בתחרות הסיפור הקצר, 6 באפריל 2014
2. ↑  עמוד המופע באתר "הבמה"
3. ↑  תמר רותם, מאולם הישיבה לרחבת הריקודים, באתר הארץ, 1 באוגוסט 2002
4. ↑  חגית ריטרמן, תיאטרון אחר, באתר ערוץ 7, 19 ביולי 2003
5. ↑  דף ההצגה "מגדל בבל" באתר "הבמה"
6. ↑  הילה קומם, לחם של אמונה, באתר News1 מחלקה ראשונה, 15 באפריל 2006
7. ↑  הסכמות הרבנים באתר התיאטרון

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007428061805171
* VIAF: 27148631505030412337
* WorldCat (עם VIAF): 27148631505030412337

 |